Burg Hohenrod

D Burg Hoherod, au Hoherode oder Brigitteschloss gnännt, isch e abgangeni Burg uf em Schlossbärg oberhalb vu dr Gmei Saschwalle im Ortenaukreis z Bade-Wirttebärg. Gschicht Die Burg isch in dr Mitti vum 11. Johrhundert vu dr Freiherre von Röder, dr Herre vu Hoherod, böue wore, wahrschyns as Flucht- un Signalburg. Dertemol het s diräkti Sichtverbindig zue dr Burge Nej-Windeck un Sponeck gee. D Burg isch isch in dr Bsitz vu dr Bischef vu Stroßbeg un derno as Lääche wider an d Herre von Röder chuu. Im Johr 1339 hän si d Burg an d Markgrofe vu Bade verchauft, speter isch si im Bsitz vu dr Herre von Neuenstein gsi. Wahrschyns isch d Burg anne 1385 gschlisse wore un derno 1524, churz vor em Dytsche Buurechrieg (1524-1526), ufgee wore. Anne 1815 isch d Burg deilwys gsprängt wore un 1824 un 1899 isch si dur Blitzyyschlag beschädigt wore. Vu dr ehmolige Burgaalag sin no Räscht vu dr Schildmuure erhalte. Um 1820 isch d Bezeichnig Brigitteschloss ufchuu, wu wahrschyns uf di Heilig Brigitta zruckgoht, wu Patroni vu dr Saschbacher Chilcher gsi isch. Literatur Kurt Klein: Burgen, Schlösser und Ruinen. Zeugen der Vergangenheit im Ortenaukreis. Reiff Schwarzwaldverlag. Offenburg 1997. ISBN 3-922663-47-8 Friedrich-Wilhelm Krahe: Burgen des deutschen Mittelalters. Grundriss-Lexikon. Flechsig, Würzburg 2000. ISBN 3-88189-360-1 Weblink D Burg Hoherod uf burgeninventar.de Burg Hohenrod, Brigittenschloss bei burgtour.de (Site cha nüme abgrüeft wärde; Suche im Webarchiv)[1] [2] Vorlage:Toter Link/www.burgtour.de Burg Hohenrod bei rodeck.dk